CELEX: 52012PC0329
Language: hu
Date: 2012-06-20
Title: Javaslat AZ EURÓPAI PARLAMENT ÉS A TANÁCS RENDELETE az egy előcsatlakozási támogatási eszköz (IPA) létrehozásáról szóló 1085/2006/EK tanácsi rendelet módosításáról

|
			
		
		
		52012PC0329
		
			Javaslat AZ EURÓPAI PARLAMENT ÉS A TANÁCS RENDELETE az egy előcsatlakozási támogatási eszköz (IPA) létrehozásáról szóló 1085/2006/EK tanácsi rendelet módosításáról /* COM/2012/0329 final - 2012/0159 (COD) */
			
				
		
		
			
			   	INDOKOLÁS
1.           Előzmények 
Az Európai Tanács 2012. március 1-2-i ülésén
jóváhagyta a Tanács bővítési folyamatról szóló, 2012. február 28-i
következtetéseit, és megállapodott Szerbia tagjelölt országgá nyilvánításáról. 
A Bizottság ezért az előcsatlakozási
támogatási eszköz (IPA) létrehozásáról szóló, 2006. július 17-i 1085/2006/EK
tanácsi rendelet[1]
(a továbbiakban: IPA-rendelet) módosítását javasolja a Tanácsnak és a
Parlamentnek azzal a céllal, hogy Szerbia a potenciális tagjelölt országok
listájáról (II. melléklet) átkerüljön a tagjelölt országok listájára (I.
melléklet).
Meglévő rendelkezések a javaslat által
érintett területen
Az egy előcsatlakozási támogatási eszköz
(IPA) létrehozásáról szóló, 2006. július 17-i 1085/2006/EK tanácsi rendeletet
egyaránt módosító 2010. június 16-i 540/2010/EU európai parlamenti és tanácsi rendelet[2], valamint a 2012. február 15-i
153/2012 európai parlamenti és tanácsi rendelet[3].
2.           Konzultáció Az Érdekeltekkel,
szakértői vélemények összegyűjtése és felhasználása 
A Bizottság belső konzultációt tartott.
Külső szakértők bevonására nem volt szükség. 
Hatásvizsgálat
Nem alkalmazható.
3.           A javaslat jogi elemei
A javasolt intézkedés összefoglalása: az egy
előcsatlakozási támogatási eszköz (IPA) létrehozásáról szóló, 2006. július
17-i 1085/2006/EK tanácsi rendelet egy módosítása.
Az Európai Tanács 2012. március 1-2-i
határozatának megfelelően Szerbia átkerül a potenciális tagjelölt országok
listájáról (II. melléklet) a tagjelölt országok listájára (I. melléklet). 
Jogalap
Az Európai Unió működéséről szóló
szerződés 212. cikkének (2) bekezdése. 
A szubszidiaritás elve
Nem alkalmazható.
Az arányosság elve
Nem alkalmazható.
A jogi aktus típusának megválasztása
Javasolt aktus: a tanácsi rendelet módosítása.
Más jogi aktus nem felelne meg a következők miatt: rendelet csak
rendelettel módosítható.
4.           Költségvetési vonzatok
Az intézkedés nem igényel újabb kiadásokat. 
5.           Kiegészítő információk
Egyszerűsítés
Nem alkalmazható.
2012/0159 (COD)
Javaslat
AZ EURÓPAI PARLAMENT ÉS A TANÁCS
RENDELETE
az egy előcsatlakozási támogatási eszköz
(IPA) létrehozásáról szóló 1085/2006/EK tanácsi rendelet módosításáról
AZ
EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 212. cikke (2)
bekezdésére,
tekintettel az Európai Bizottság javaslatára[4],
a jogalkotási aktus tervezetének a nemzeti
parlamentek számára való megküldését követően,
rendes jogalkotási eljárás keretében,
mivel:
(1)       Az előcsatlakozási
támogatási eszköz (IPA) létrehozásáról szóló, 2006. július 17-i 1085/2006/EK
tanácsi rendelet[5]
rendelkezik a tagjelölt országok és a potenciális tagjelölt országok részére
nyújtandó támogatásokról az Unió előírásaihoz és politikáihoz – és adott
esetben az uniós vívmányokhoz – való, a tagság céljából történő fokozatos
igazodásuk érdekében.
(2)       Az 1085/2006/EK tanácsi
rendelet egyértelműen különbséget tesz a tagjelölt országok és a
potenciális tagjelölt országok között.
(3)       Az Európai Tanács 2012.
március 1-2-i ülésén jóváhagyta a Tanács bővítési és stabilizációs és
társulási folyamatról szóló, 2012. február 28-i következtetéseit, és
megállapodott Szerbia tagjelölt országgá nyilvánításáról.
(4)       Az 1085/2006/EK rendeletet
ezért ennek megfelelően módosítani kell,
ELFOGADTA EZT A RENDELETET:
1. cikk
Az 1085/2006/EK rendelet a
következőképpen módosul:
1.           Az I. melléklet a Montenegróra
vonatkozó bejegyzés után a következő bejegyzéssel egészül ki: 
„— Szerbia”.
2.           A II. mellékletben a – Szerbia,
beleértve Koszovót 1) [(1 Az ENSZ BT 1244 sz.
határozatában meghatározottak szerint] bejegyzés helyébe a következő szöveg
lép: 
„— Koszovó* [* Ez a megnevezés nem érinti a
státusszal kapcsolatos álláspontokat, továbbá összhangban van az 1244 ENSZ
BT-határozattal és a Nemzetközi Bíróságnak a koszovói függetlenségi
nyilatkozatról szóló véleményével”].
2. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet teljes egészében kötelező
és közvetlenül alkalmazandó valamennyi tagállamban.
Kelt Brüsszelben, -án/-én.
az Európai Parlament részéről                      a
Tanács részéről
az elnök                                                          az
elnök
[1]               HL L 210., 2006.7.31., 82. o.
[2]               HL L 158., 2010.6.24., 7. o.
[3]               HL L 58., 2012.2.29., 1. o.
[4]               HL C […]., […], […]. o.
[5]               HL L 210., 2006.7.31., 82. o.